**CRESTE CARPATICE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CRESTE CARPATICE

Am ucis orice gând optimist

Simt cafardul invadandu-mi fiinţa

Mi-e zadarnică toată ştiinţa

Nu-nţeleg pentru ce mai exist.

Prăbuşit, podul viselor noastre

Nu mă lasă peste hăuri să trec

Sunt purtat spre pustiu, la edec,

Se-nfumură lumina din astre.

Amintiri din iubiri par povară

Ce-mi apasă cumplit orice pas,

Numai inima încă dă glas

Unor seri minunate de vară.

Un torent de cuvinte şoptite

Sapa-n vuietul vântului rece,

O secundă mă biciuie, trece

Şi se-aşează în ani, contopite

Într-un număr prea greu de cuprins.

Timpul meu e a mea galaxie

Unde numai iubirea e vie

Căci e singura care a-nvins.

Două creste carpatice, reci,

Ne-am iubit, suntem gemene-n veci!